చెన్నై: తమిళ సూపర్స్టార్ రజనీకాంత్ 36వ విహాహ వార్షికోత్సవాన్ని ఆయన అభిమానులు ఆదివారంనాడు ఆనందోత్సాహాల మధ్య జరుపుకొన్నారు. తమ అభిమాన హీరోకి శుభాకాంక్షలు తెలిపేందుకు అభిమానులు పెద్దఎత్తున చెన్నైలోని ఆయన నివాసం వద్దకు ఉదయం నుంచి చేరుకుని సంబరాలు చేసుకున్నారు. రజనీ ఇంటి ముందు రజనీ-లత దంపతుల పోస్టర్లు ఏర్పాటు చేశారు. మరికొందరు అభిమానులు రజనీకాంత్ ఫోటోలను చొక్కాలపై ముద్రించుకుని రజనీ హావభావాలతో ఫోటోలకు ఫోజులిస్తూ సందడి చేశారు. భారీ కేక్ కట్ చేసి 'లాంగ్ లివ్ రజనీకాంత్', 'విష్ యు ఏ హ్యాపీ మ్యారీడ్ లైఫ్' అంటూ నినాదాలు చేసి తమ అభిమానాన్ని చాటుకున్నారు. 1981 ఫిబ్రవరి 26న తిరుపతిలో రజనీకాంత్  వివాహం లతతో జరిగింది. వీరికి ఇద్దరు కుమార్తెలు ఐశ్వర్, సౌందర్య ఉన్నారు. గత ఏడాది డిసెంబర్లో రజనీకాంత్ 66వ పడిలోకి అడుగుపెట్టారు. అయితే తమిళనాడు ముఖ్యమంత్రి జయలలిత కన్నుమూయడంతో తన పుట్టినరోజు వేడుకలకు అభిమానులు దూరంగా ఉండాలని రజనీకాంత్ పిలుపునివ్వడంతో బర్త్డే  వేడుకలు జరగలేదు.
chennai: tamila superstar rajanikant 36va vihaha vaarshikotsavaanni aayana abhimaanulu aadivaaramnaadu aanandotsaahaala madhya jarupukonnaru. tama abhimana heeroki subhaakaankshalu telipenduku abhimaanulu peddaettuna chennailooni aayana nivasam vaddaku udayam nunchi cherukuni sambaraalu chesukunnaru. rajanee inti mundu rajanee-latha dampatula posterlu erpaatu chesaru. marikondaru abhimaanulu rajanikant photolanu chokkaalapai mudrinchukuni rajanee haavabhaavaalato photolaku phojulistuu sandadi chesaru. bhari kek kat chesi 'lang liv rajanikant', 'vish yu e happy married life' antuu ninaadaalu chesi tama abhimaanaanni chaatukunnaaru. 1981 fibravari 26na tirupatilo rajanikant  vivaham lathatho jarigindi. veeriki iddaru kumaartelu aishwar, soundarya unnaaru. gatha edaadi decemberlo rajanikant 66va padiloki adugupettaaru. ayithe tamilanadu mukhyamantri jayalalita kannumooyadamtho tana puttinaroju vedukalaku abhimaanulu dooramgaa undaalani rajanikant pilupunivvadamto barthde  vedukalu jaragaledu.